open-index/open-wikipedia-markdown huggingface dataset:
Mark-Anthony Turnage

**Mark-Anthony Turnage** (s. 10. kesäkuuta 1960) on brittiläinen säveltäjä.

Turnage opiskeli Oliver Knussenin sekä John Lambertin ja myöhemmin Gunther Schullerin johdolla. Hans Werner Henzen kannustamana hän sävelsi ensimmäisen oopperansa Münchenin biennaalia varten. Lopputuloksena oli menestyksellä vuonna 1988 kantaesitetty teos *Greek*. Teoksen kansainväliset tuotannot vakiinnuttivat Turnagen kansainvälisen maineen. Turnage toimi Simon Rattlen johtaman Birminghamin kaupungin sinfoniaorkesterin nimikkosäveltäjänä vuosina 1989–1993. Helmikuussa 2000 kantaesitettiin Englannin kansallisoopperassa hänen toinen täysimittainen oopperansa, *The Silver Tassie*. Teoksesta myönnettiin vuonna 2001 oopperan Laurence Olivier -palkinto.

Turnage sai vuonna 2000 nimityksen BBC:n sinfoniaorkesterin ensimmäiseksi nimikkosäveltäjäksi. Barbican Centressä järjestettiin suurimuotoinen Turnage-viikonloppu tammikuussa 2003. Syksyllä 2002 Simon Rattle johti Turnagen orkesteriteoksen *Blood on the Floor* yhdessä ensimmäisistä konserteistaan Berliinin filharmonikkojen pääkapellimestarina. Turnagen muihin orkesteriteoksiin kuuluvat maaliskuussa 2007 kantaesitetty *Ceres* ja yhteistyössä John Scofieldin kanssa laadittu, syyskuussa 2002 kantaesitetty *Scorched*. Turnage on käyttänyt eräissä teoksissaan jazzkokoonpanoja sinfoniaorkesterin ohella.

Vuosina 2006–2010 Turnagella oli Lontoon filharmonikkojen säveltäjäresidenssi. Tänä aikana kantaesittiin muun muassa Turnagen ensimmäinen viulukonsertto, jonka hän oli säveltänyt Christian Tetzlaffia varten. Samaan aikaan Turnagella oli virallistettu yhteistyösuhde Chicagon sinfoniaorkesterin kanssa. Tällöin Chicagon sinfoniaorkesteri piti *Scorched*-teoksen Yhdysvaltain-ensiesityksen Steven Sloanen johdolla. Turnagein levytyksiä ovat julkaisseet eri levy-yhtiöt. Deutsche Grammophonilla julkaistusta *Scorched*-levytyksestä Turnage sai Grammy-palkintoehdokkuuden.

## Lähteet
Mantšun kirjaimisto

**Mantšun kirjaimisto** (mantšuksi  *manju hergen*) on kirjoitusjärjestelmä, jota käytetään lähinnä mantšun kielen kirjoittamiseen. Kirjoitusjärjestelmä perustuu mongolin kirjaimistoon. Erot mongolin kirjaimistoon ovat kuitenkin melko pieniä ja mantšun kirjaimisto lasketaan toisinaan mongolin kirjaimiston yhdeksi muodoksi.

Kirjaimiston kirjoitussuunta on ylhäältä alaspäin ja vasemmalta oikealle.

## Historia
Kirjaimisto sai alkunsa kaani Nurhacin aloitteesta 1500-luvun lopulla ja kirjaimistoon tehtiin pieniä muutoksia vuonna 1632.

Vaikka Qing-dynastian aikana suurin osa mantšuista omaksui kiinan kielen käytön, virallisia dokumentteja käännettiin mantšuksi sen omaa kirjaimistoa käyttäen aina keisarikunnan loppuun saakka ja hieman sen jälkeenkin.

## Kirjaimisto
}-->
|
|
|
|k [kʰ]
|-
| rowspan="2" |
|
|
|
|
|g [q]
| rowspan="2" |1864
|-
|
|
|
|
|g [k]
|-
| rowspan="2" |
|
|
|
|
|h [χ]
| rowspan="2" |1865
|-
|
|
|
|
|h [x]
|-
|
|
|
|
|
|b [p]
|182A
|-
|
|
|
|
|
|p [pʰ]
|1866
|-
|
|
|
|
|
|s [s], [ɕ] before [i]
|1830
|-
|
|
|
|
|
|š [ʃ], [ɕ] before [i]
|1867
|-
| rowspan="3" |
|
|
|
| rowspan="3" |
| rowspan="3" |t [tʰ]
| rowspan="3" |1868
|-
|
|
|
|-
|
|
|
|-
| rowspan="2" |
|
|
| rowspan="2" |
| rowspan="2" |
| rowspan="2" |d [t]
| rowspan="2" |1869
|-
|
|
|-
|
|
|
|
|
|l [l]
|182F
|-
|
|
|
|
|
|m [m]
|182E
|-
|
|
|
|
|
|c/ch/č/q [t͡ʃʰ], [t͡ɕʰ] before [i]
|1834
|-
|
|
|
|
|
|j/zh/ž [t͡ʃ], [t͡ɕ] before [i]
|1835
|-
|
|
|
|
|
|y [j]
|1836
|-
|
|
|
|
|
|r [r]
|1875
|-
| rowspan="2" |
|
|
| rowspan="2" |
| rowspan="2" |
| rowspan="2" |f [f]
| rowspan="2" |1876
|-
|
|
|-
|
|
|
|
|
|v (w) [w], [v-]
|1838
|-
|
|
|
|
|
|k'/kk/k῾/k’ [kʰ]
|183A
|-
|
|
|
|
|
|g'/gg/ǵ/g’ [k]
|186C
|-
|
|
|
|
|
|h'/hh/h́/h’ [x]
|186D
|-
|
|
|
|
|
|ts'/c/ts῾/c [tsʰ]
|186E
|-
|
|
|
|
|
|dz/z/dz/z [t͡s]
|186F
|-
|
|
|
|
|
|ž/rr/ž/r’ [ʐ]
|1870
|-
|
|
|
|
|
|c'/ch/c῾/c’ [tʂʰ]
|1871
|-
|
|
|
|
|
|j/zh/j̊/j’ [tʂ]
|1877
|}
Lähde:

## Lähteet

## Aiheesta muualla
William Wilson Morgan

**William Wilson Morgan** (1906–1994) oli yhdysvaltalainen tähtitieteilijä. 1950-luvun alussa Morgan kehitti yhdessä Harold Lester Johnsonin kanssa standardoidun fotometrisen UBV-magnitudijärjestelmän, joka on edelleenkin yleisimmin käytetty standardi. Morgan toimi jonkin aikaa myös Astrophysical Journal -lehden päätoimittajana.

## Opiskelu
Morgan opiskeli Washington and Lee Universityssä, mutta jätti sen juuri ennen viimeisen vuoden alkua. Hän aloitti työskentelyn tutkimusassistenttina Yerkesin observatoriossa ja alkoi käydä siellä kursseja (Yerkes kuuluu Chicagon yliopistoon). Washington and Lee Universityn opintosuoritusten ja Yerkesin observatoriossa suorittamiensa kurssien perusteella Morgan valmistui Chicagon yliopistosta vuonna 1927 luonnontieteiden kandidaatiksi. Chicagon yliopistossa ja Yerkesin observatoriossa ollessaan Morgan jatkoi jatko-opintojaan ja väitteli tohtoriksi joulukuussa 1931.

## Professuuri
Morgan jatkoi Chicagon yliopistossa ja hänestä tuli apulaisprofessori vuonna 1936, varsinainen professori vuonna 1947 ja hänet ylennettiin arvostetuksi professoriksi vuonna 1966. Morgan toimi Chicagon yliopiston tähtitieteen laitoksen puheenjohtajana vuosina 1960-1966. Yksi Morganin varhaisista jatko-opiskelijoistaan tähtiluokittelun alalla oli Nancy Grace Roman, josta tuli NASAn ensimmäinen tähtitieteen päällikkö.

## Lähteet
Led Zeppelin Scandinavian Tour 1968

**Scandinavian Tour 1968** on Led Zeppelin-yhtyeen ensimmäinen konserttikiertue. Bändiä kutsuttiin vielä nimellä "The Yardbirds".

## Kappalelista
Tyypillinen settilista:

# "Train Kept A-Rollin'"
# "I Can't Quit You Baby"
# "Dazed and Confused"
# "How Many More Times"
# "White Summer"
# "For Your Love"
# "You Shook Me"
# "Babe I'm Gonna Leave You"
# "Garnet Mimms|As Long As I Have You"
# "Communication Breakdown"

## Kiertuepäivät
Gårdskullan kartano

**Gårdskulla** on kartano ja maatila Siuntiossa Uudellamaalla. Gårdskullan tila on Suomen 10 suurimman maatilan joukossa; viljeltyä peltoalaa on noin 330 ja metsää yli tuhat hehtaaria. Gårdskullan kartano on perustettu vuonna 1840. Kartano erotettiin Suitian kartanon maista vuonna 1817.

## Historiaa
Gårdskullan kylä mainitaan kirjallisissa lähteissä ensimmäisen kerran vuonna 1469 muodossa Gåsekulla. Tuolloin ei ollut vielä perustettu Gårdskullan kartanoa, vaan Gårdskulla mainitaan pelkkänä kylänä. Gårdskulla ei myöskään kuulunut vielä tuolloin Suitian kartanoon. Suitiaan tila liitettiin vasta 1500-luvulla Suitian omistajan Erik Flemingin aikana.

Gårdskulla erotettiin Suitian kartanosta 1800-luvun alulle tultaessa, kun tila myytiin kirjanpitäjä Emmanuel Wikbergille. Wikbergin jälkeen tila päätyi Siuntion kirkkoherra Forssmanin omistukseen. Vuonna 1840 rusthollari Erik Johan Rehnberg Bromarvin Refbackan tilalta osti Gårdskullan ja Gammelbyn tilat ja näin loi alun nykyiselle Gårdskullan kartanolle. Kartano on vuodesta 1840 periytynyt Rehnbergien suvussa eteenpäin ja nykyään sen omistavat veljekset Henrik ja Gustav Rehnberg.

Gårdskullan kartano on puurakenteinen kaksikerroksinen vuonna 1840 rakennettu rakennus, joka sijaitsee koivukujan päässä corps de logis -tyylisessä maisemassa.

Vuonna 2015 Rehnbergit ostivat yhdessä Antti Herlinin kanssa Suitian kartanon ja sen maat Suomen valtiolta. Senaatti-kiinteistöt myivät kartanolinnan 11,5 miljoonan euron kauppahintaan. Rehnbergit laittoivat Suitian kuitenkin myyntiin uudelleen vuonna 2020.

Gårdskullan kartanolla toimii vuonna 1982 perustettu Gårdskullan maatalousmuseo.

## Lähteet
Sebastián Lerdo de Tejada

**Sebastián Lerdo de Tejada** (1823–1889) oli meksikolainen  poliitikko, joka toimi maansa presidenttinä 1872-1876. Hän oli Benito Juárezin varapresidentti, nousi presidentiksi tämän kuoltua heinäkuussa 1872 ja tuli valituksi omalle virkakaudelleen myöhemmin samana vuonna. Hänen virkakaudellaan saatiin valmiiksi rautatie Mexico Citystä Veracruziin. Hän pyrki toiselle kaudelle, voitti vaalit mutta joutui luopumaan vallasta aseistautuneiden kilpailijoidensa syrjäyttämäksi. Lardo lähti maanpakoon ja kuoli New Yorkissa 1889.
 
## Lähteet

	
## Aiheesta muualla
Stephen Gunzenhauser

**Stephen Gunzenhauser** (s. 1942 New York) on yhdysvaltalainen kapellimestari.

Gunzenhauser sai oppiarvot Oberlinin ja Uuden-Englannin musiikkikonservatorioista. Lisäksi hän opiskeli kolmella perättäisellä Fulbright-stipendillä Salzburgin Mozarteumissa. Gunzenhauser alkoi toimia Igor Markevitchin, István Kertészin sekä Leopold Stokowskin avustajana ja johti delawarelaista musiikkioppilaitosta. Vuonna 1979 hän sai nimityksen Delawaren sinfoniaorkesterin musiikilliseksi johtajaksi, jona hän toimi vuoteen 2002. Lancasterin sinfoniaorkesteria Pennsylvaniassa hän johti vuodesta 1979, kunnes jäi eläkkeelle kauden 2019–2020 jälkeen. Vuonna 2004 Gunzenhauser sai nimityksen taiteelliseksi neuvonantajaksi ja pääkapellimestariksi lisäksi Bogotan filharmoniseen orkesteriin vuonna 2004. Delawaren osavaltio nimitti Gunzenhauserin vuonna 1990 sen ensimmäiseksi kulttuurilähettilääksi.

Kansainvälistä näkyvyyttä Gunzenhauser on saanut kymmenillä levytyksillään muiden muassa Antonín Dvořákin kaikista sinfonioista Slovakian filharmonisen orkesterin johdossa (Naxos).

## Lähteet
Dinaarienmyyrä

**Dinaarienmyyrä** (*Dinaromys bogdanovi*) on myyrien alaheimoon kuuluva jyrsijälaji. Sitä tavataan kotoperäisenä Balkanilta Kroatiasta, Bosnia ja Hertsegovinasta, Kosovosta, Montenegrosta ja Pohjois-Makedoniasta. Lisäksi sitä saattaa elää myös Albaniassa ja Kreikan pohjoisosissa, mutta sieltä ei tiedetä havaintoja.

Dinaarienmyyrä elää yksinomaan kalkkikivisellä karstialueella, ja niitä tavataan erityisesti puurajan yläpuolella olevien niittyjen kivikoilta. Sen elinympäristö on varsin erikoistunut, ja sen levinneisyysalue on luontaisesti hajanainen. Alapopulaatiot ovat pieniä ja eristyksissä. Kannan kokoa ei tunneta, mutta trendi lienee kuitenkin laskeva. Siksi Kansainvälinen luonnonsuojeluliitto luokittelee lajin vaarantuneeksi.

Dinaarienmyyrä on pitkäikäisempi kuin monet muut myyrälajit. Se elää jopa neljävuotiaaksi, ja sukukypsyyden se saavuttaa kahden vuoden iässä. Dinaarienmyyrällä on 1–2 poikuetta vuodessa, ja poikueeseen kuuluu keskimäärin 2,3 poikasta. Dinaarienmyyrä käyttää ravinnokseen ruohoja ja yrttejä.

## Lähteet

## Aiheesta muualla
* Laji.fi: Dinaarienmyyrä (martinanmyyrä) (''Dinaromys bogdanovi'')
* iNaturalist: Dinaarienmyyrä (''Dinaromys bogdanovi'')
* ITIS: Dinaromys bogdanovi 
* Global Biodiversity Information Facility (GBIF): Dinaromys bogdanovi 
* University of Michigan, Animal Diversity Web (ADW): Dinaromys bogdanovi Martino's snow vole
Drawskon piirikunta

**Drawskon piirikunta** () on Puolan piirikunta Länsi-Pommerin voivodikunnassa. Sen väkiluku oli vuoden 2019 lopussa 57&nbsp;015. Piirikunta jakautuu kuuteen maalaiskuntaan, jotka ovat Czaplinek, Drawsko Pomorskie, Kalisz Pomorski, Ostrowice, Wierzchowo sekä Złocieniec. Piirikunnan hallinnollinen keskus on Drawsko Pomorskien kaupunki.

Drawskon piirikunnan pinta-alasta arviolta 47,1 prosenttia oli metsän peitossa vuonna 2018.

Drawskon piirikunnan työttömyysaste oli vuoden 2018 lopussa 12,3 prosenttia. Luku on huomattavan suuri koko Puolan työttömyysasteeseen verrattuna.

Vuoden 2019 lopussa Drawskon piirikunnassa oli 57&nbsp;015 asukasta, joista 50,9 prosenttia naispuolisia ja 49,1 prosenttia miespuolisia. Puolan väestönlaskennassa 2011 väkiluvun laskettiin olevan 58&nbsp;932 ja sen ennakoidaan vuoteen 2050 mennessä pienenevän 45&nbsp;229 asukkaaseen. Alle 18-vuotiaiden osuus piirikunnan väestöstä oli vuoden 2019 lopussa 17,7 prosenttia, työikäisten 60,9 prosenttia ja eläkeikäisten 21,4 prosenttia väestön keski-iän ollessa 41,7 vuotta. Elävänä syntyi vuonna 2019 yhteensä 479 lasta.

## Lähteet
Wang Yi

**Wang Yi** ( s. 19. lokakuuta 1953 Peking) on kiinalainen diplomaatti ja poliitikko, joka on toiminut Kiinan kansantasavallan ulkoministerinä heinäkuusta 2023 (aiemmin vuosina 2013&ndash;2022). 
1. tammikuuta 2023 Wang nimitettiin kommunistisen puolueen ulkoasiainkomitean johtoon, joka on Kiinan ulkopolitiikan korkein asema.

Wang liittyi Kiinan kommunistiseen puolueeseen vuonna 1981 ja suoritti kandidaatin tutkinnon vuonna 1982. Wang on toiminut diplomaattitehtävissä Japanissa ja työskennellyt useita vuosia ulkoministeriössä. Wang toimi Kiinan suurlähettiläänä Japanissa vuosina 2004–2007.

Wang palasi ulkoministerin tehtävään 25. heinäkuuta 2023, kun Qin Gang erotettiin.
## Lähteet

## Aiheesta muualla

* Viralliset verkkosivut
Hirakawa

**Hirakawa** () on Japanin kaupunki Honshūn saarella Tōhokun alueella Aomorin prefektuurissa. Se sijaitsee sisämaassa prefektuurin eteläosassa Tsugarun tasangon eteläreunalla. Kaupungin länsirajalla virtaa Hirajoki, jolta se on saanut nimensä. Etelässä kaupunki rajautuu Akitan prefektuuriin. Hirakawassa on 30&nbsp;764 asukasta (lokakuussa 2020) ja sen pinta-ala on 346,01 neliökilometriä.

Hirakawa on kaupunkina suhteellisen nuori: se perustettiin vuonna 2006 liittämällä yhteen Hirakan ja Onoen maaseutukaupungit sekä Ikarigasekin kyläkunta. Kaupungin alue on luonteeltaan maaseutumainen, ja siellä viljellään riisin lisäksi omenoita ja koristekukkia. Vuoristoalueilla harjoitetaan metsätaloutta.

Hirakawan rakennettuun kulttuuriperintöön kuuluvat Seitō Moriyoshin Meiji-kaudella rakennuttama Seibi-enin puutarha ja Saruka-jinjan šintolainen pyhäkkö. Matkailijoita kaupunkiin houkuttelevat useat kuumat lähteet (*[[onsen]]*), kuten Ikarigaseki-onsen ja Nurukawa-onsen. Osa kaupungin alueesta kuuluu Towadan–Hachimantain kansallispuistoon. Hirakawaa palvelevat JR Higashi-Nihonin Ōu-päälinja ja Kōnan-rautateiden Kōnan-linja.

## Kuvia

Tiedosto:140914 Ikarigaseki Onsen Hirakawa Aomori pref Japan01o.JPG|Ikarigaseki-onsen
Tiedosto:Saruga Shrine torii.jpeg|Saruka-jinja
Tiedosto:HisayoshiDam1.JPG|Hisayoshin pato
Tiedosto:Saruka Park (猿賀公園) - panoramio (1).jpg|Sarukan puistoa


## Lähteet

## Aiheesta muualla

* Kaupungin internetsivut
Gustav Spörer

**Gustav Friedrich Wilhelm Spörer** (1822–1895) oli saksalainen tähtitieteilijä. Spörer tutki erityisesti auringonpilkkuja ja osoitti samaan aikaan Carringtonin kanssa, ettei Aurinko pyöri jäykän kappaleen tavoin. Hän havaitsi myös, että 11 vuoden jakson kuluessa pilkut siirtyvät kohti ekvaattoria. Hän löysi Maunderin minimin ja Spörerin minimi on nimetty hänen mukaansa.

## Lähteet

## Aiheesta muualla
Amerikanarmenialaiset

**Amerikanarmenialaiset** (, ) ovat yhdysvaltalaisia, jotka ovat syntyneet tai joiden juuret ovat Armeniassa. Yhdysvaltain väestönlaskentaviraston mukaan Yhdysvalloissa asui 462&nbsp;137 armenialaistaustaista henkilöä vuonna 2018.

## Tunnettuja amerikanarmenialaiset
*Andre Agassi, tennispelaaja
*George Avakian, tuottaja
*Adrienne Barbeau, näyttelijä
*Cher, laulaja ja näyttelijä
*Raymond V. Damadian, fyysikko
*George Deukmejian, republikaanipoliitikko
*Anna Eshoo, demokraattipoliitikko
*Cyrinda Foxe, näyttelijä
*Arshile Gorky, taidemaalaaja
*Alan Hovhaness, säveltäjä
*Albert Hughes, elokuvaohjaaja
*Allen Hughes, elokuvaohjaaja
*Khloé Kardashian, televisiopersoona
*Kim Kardashian, seurapiirihenkilö
*Kourtney Kardashian, muotisuunnittelija ja malli
*Rob Kardashian, televisiopersoona
*Robert Kardashian, asianajaja
*Kim Kashkashian, viulisti
*Harry T. Mangurian Jr., liikemies
*Monte Melkonian, sotilas
*Paul Motian, jazzrumpali ja -säveltäjä
*Aram Saroyan, runoilija
*William Saroyan, kirjailija

## Lähteet

## Aiheesta muualla
Kuroishi

**Kuroishi** () on Japanin kaupunki Honshūn saarella Tōhokun alueella Aomorin prefektuurissa. Se sijaitsee sisämaassa prefektuurin eteläosassa Tsugarun tasangolla. Idässä kaupungin alue ulottuu Ōuvuorille. Kaupungin keskusta on rakentunut Aseishijoen varrelle. Kuroishissa on 32&nbsp;634 asukasta (lokakuussa 2020) ja sen pinta-ala on 217,05 neliökilometriä.

Kuroishi kehittyi Edo-kaudella 1600–1800-luvuilla pienenä linnanaluskaupunkina, joka kuului Hirosakin daimiokuntaan. Kaupunkioikeudet osana Japanin nykyistä kunnallishallintoa Kuroishille myönnettiin vuonna 1954, kun Kuroishin maaseutukaupunkiin liitettiin neljä kyläkuntaa. Kaupungissa toimii Aomorin prefektuurin maatalouden tutkimuskeskus, ja siellä on edistetty etenkin omenoiden viljelyä jo 1930-luvulta lähtien. Lisäksi alueella viljellään riisiä 

Kuroishissa on useita kuumia lähteitä (*[[onsen]]*), jotka kuuluvat Kuroishin onsen-kylään. Kaupunki toimii myös porttina Towadan–Hachimantain kansallispuistoon suuntautuvalle matkailulle. Kuroishia palvee Kōnan-rautateiden Kōnan-linja.

## Kuvia

Tiedosto:Tsugaru Traditional Crafts Center07.jpg|Tsugarun perinteisten käsitöiden keskus
Tiedosto:Nakano Zinzya (Kuroisi Si).jpg|Nakano-jinja
Tiedosto:AseishigawaDam2.JPG|Aseishijoen pato
Tiedosto:Kuroishi city center area Aerial photograph.1975.jpg|Kuroishin kantakaupunki vuoden 1975 ilmakuvassa


## Lähteet

## Aiheesta muualla

* Kaupungin internetsivut
Brock Commons Tallwood House

**Brock Commons Tallwood House** on Brittiläisen Kolumbian yliopiston 18-kerroksinen puurakenteinen opiskelija-asuntola Brittiläisen Kolumbian Vancouverissa sijaitsevalla Point Greyn kampuksella. Rakennus oli valmistuessaan vuonna 2017 korkein massiivipuurakenteinen rakennelma maailmassa, ja on Brock Commonsin rakennuskompleksin ensimmäinen valmistunut osa. Paikalla sijaitseva Brock Hall Annex puretaan rakennuksen toisen vaiheen tieltä.

Brock Commons Tallwood Housen oli toinen Kanadan luonnonvaraministeriön Tall Wood Building Demonstration Initiative (TWBDI) -hankkeessa toteutetuista puurakentamisen pilottikohteista.

## Lähteet

## Aiheesta muualla
*Asuntola Brittiläisen Kolumbian yliopiston verkkosivuilla
Lyman Spitzer

**Lyman Spitzer** (1914–1997) oli yhdysvaltalainen astrofyysikko. Spitzer on tutkinut tähtienvälistä ainetta, tähtien syntyä ja plasmafysiikkaa. Hänen ansiostaan Princetonissa aloitettiin kokeilut fuusioreaktorilla. Vuonna 1946 hän sai ajatuksen avaruusteleskoopeista, ja Spitzer-avaruusteleskooppi on nimetty hänen mukaansa. Myöskin asteroidi 2160 Spitzer on nimetty hänen mukaansa.

## Lähteet

## Aiheesta muualla
Sikkimin kieli

**Sikkimin kieli** (sikkimiksi འབྲས་ལྗོངས་སྐད་, *bras ljongs skad*) on sinotiibetiläisiin kieliin kuuluva kieli, jota puhutaan Intian Sikkimin osavaltiossa sekä paikoin Bhutanissa ja Nepalissa. Kielellä on virallisen kielen asema Sikkimin osavaltiossa englannin, nepalin ja lepchan rinnalla. Sikkimin puhuma-alue keskittyy Sikkimin osavaltion keskiosiin. Pohjoisessa, Kiinan rajalla, puhutaan tiibetiä.

Kieli tunnetaan myös nimellä *Sikkimin tiibetti*, *bhutia*, *dranjongke*, *dranjoke*, *denzongpeke* tai *denzongke*. Kielen nimi tarkoittaa kutakuinkin "riisilaakson kieltä".

Sikkimiä kirjoitetaan tiibetilläisellä kirjaimistolla. Sen läheisiä sukulaiskieliä ovat mm. dzongkha ja lakha.

## Fonologia

### Vokaalit

Lähde:

### Konsonantit

Lähde:

## Lähteet
Caroline Unger

**Caroline Unger** (28. lokakuuta 1803 Stuhlweissenburg – 23. maaliskuuta 1877 Firenze) oli itävaltalainen ooppera- ja konserttilaulajana, äänialaltaan altto ja mezzosopraano.

Unger oli Theresianumin professori Johann Karl Ungerin tytär. Hän sai lauluopetusta muiden muassa Aloysia Weberiltä, Johann Michael Vogtilta ja Domenico Ronconilta. Unger teki debyyttinsä 24. helmikuuta 1824 Wienissä Kärntnertortheaterissa Dorabellan roolissa oopperassa *[[Così fan tutte]]*. Saman vuoden toukokuun 7. päivänä hän oli mukana kantaesittämässä Ludwig van Beethovenin yhdeksättä sinfoniaa. 

Vuonna 1825 Unger lähti impresario Domenico Barbaian luokse Italiaan, jossa hän saavutti menestystä useissa kaupungeissa. Hän loi La Scalassa Isolettan roolin Vincenzo Bellinin oopperassa *[[La straniera]]*.

## Lähteet
Joseph Seipelt

**Joseph Seipelt** (5. marraskuuta 1787 Ragendorf – 21. helmikuuta 1847 Wien) oli itävaltalainen ooppera- ja konserttilaulaja, äänialaltaan basso.

Seipelt aloitti musiikkiuransa kuorolaulajana Theater an der Wienissä ja sai lauluopetusta Antonio Salierilta. Näyttämöllä hän esiintyi ensimmäisen kerran Lembergissä, jossa hänellä oli kolmivuotinen kiinnitys. Vuosina 1815–1818 Seipelt johti teatteria Brodissa. Vuonna 1818 hän palasi Wieniin, jossa työskenteli Theater an der Wienissä, Kärntnertortheaterissa ja Theater in der Josefstadtissa. Seipelt aloitti vuonna 1831 työskentelyn kuoronjohtajana Kärntnertortheaterissa.

Seipelt lauloi vuonna 1823 Kuninkaan hahmon Carl Maria von Weberin *[[Euryanthe]]ssa*, ja vuonna 1824 hän tulkitsi basso-osan Ludwig van Beethovenin yhdeksännen sinfonian kantaesityksessä.

## Lähteet
Carl Henry Brans

**Carl Henry Brans** (13. joulukuuta 1935 Dallas, Texas – 26. helmikuuta 2026) oli yhdysvaltalainen teoreettinen fyysikko. 1961 Brans julkaisi yhdessä Robert Dicken kanssa yleisen suhteellisuusteorian muunnelman, jossa gravitaatiovakio muuttuu ajan mittaan. Havainnoista ei kuitenkaan ole löydetty teorian ennustamia ilmiöitä.

## Lähteet

## Aiheesta muualla
Ismaël Bullialdus

**Ismaël Bullialdus** (1605–1694) oli ranskalainen tähtitieteilijä. Hän keksi muuttuvien tähtien jaksollisuuden ja esitti 1667, että Mira Cetin jakso on 333 päivää.

## Lähteet

## Aiheesta muualla
Nikolai Luganski

**Nikolai Lvovitš Luganski** (; s. 26. huhtikuuta 1972 Moskova) on venäläinen pianisti.

Luganski valmistui Tšaikovski-konservatoriosta (Moskova), jossa oli opiskellut Tatjana Nikolajevan ja Sergei Dorenskin johdolla. Hän on esiintynyt kansainvälisesti resitaaleissa ja festivaaleilla. Kamarimusiikin alalla hän on tehnyt yhteistyötä muiden muassa Vadim Repinin, Aleksandr Knjasevin, Mischa Maiskyn ja Leonidas Kavakoksen kanssa. Kapellimestareita, joiden johdolla hän on esiintynyt orkesterien solistina, ovat olleet esimerkiksi Juri Temirkanov, Kent Nagano, Charles Dutoit, Mihail Pletnev, Gianandrea Noseda ja Vladimir Jurowski.

Luganski aloitti vuonna 1998 työskentelyn Moskovan konservatorion professorina. Huhtikuussa 2013 hänet nimitettiin Venäjän kansantaiteilijaksi. Vuonna 2018 hän sai Venäjän federaation valtionpalkinnon. Luganski on levyttänyt Harmonia Mundille Sergei Rahmaninovin ja muiden teoksia.

## Lähteet
Sherburne Wesley Burnham

**Sherburne Wesley Burnham** (1838–1921) oli yhdysvaltalainen amatööritähtitieteilijä. Burnhamin kiinnostus kohdistui kaksoistähtiin, joita hän löysi uusia yli 1&nbsp;300.

Asteroidi 834 Burnhamia on nimetty hänen kunniakseen.

## Lähteet

## Aiheesta muualla
Lepchan kieli

**Lepcha** (lepchaksi ᰛᰩᰵᰛᰧᰵᰶ; *Róng ríng*) on sinotiibetiläinen kieli, jota puhutaan pääsääntöisesti Sikkimin osavaltiossa Intiassa. Intian vuoden 2011 väestönlaskennan mukaan lepchalla on 47 331 äidinkielistä puhujaa. 

Lepchan puhuma-alue rajoittuu Sikkimin eteläosiin ja sen läheisiä sukulaiskieliä ovat mm. lhokpu ja gongduk.

Kielen nimi *lepcha* on alkujaan nepalia ja tarkoittaa "epäselvä puhe". Lepchanpuhujat itse kutsuvat kieltä mieluummin nimellä róng ríng, joka tarkoittaa "rongien kieli". Lepchaa kirjoitetaan sekä omalla kirjoitusjärjestelmällä sekä tiibetiläisellä kirjaimistolla.

## Fonologia

### Vokaalit

Lähde:

### Konsonantit

Lähde:

## Status
Lepcha on virallinen kieli Sikkimin osavaltiossa englannin, sikkimin ja nepalin rinnalla.

Vaikka lepcha on joidenkin koulujen opetuskieli, sen käyttö kaikilla elämän osa-alueilla on toistaiseksi vähäistä siitäkin huolimatta, että kielellä on melko rikas kirjallinen perinne.

## Lähteet
Giovanni Cassegrain

**Giovanni Cassegrain** (1625–1712) oli ranskalainen lääkäri. Hän oli Gassegrain-kaukoputken todennäköinen keksijä. Täyttä varmuutta Cassegrainin henkilöllisyydestä ei kuitenkaan ole.

## Katso myös
* Kaukoputki

## Lähteet
Jacques Cassini

**Jacques Cassini** (1677–1756) oli ranskalainen tähtitieteilijä. Hän oli Giovanni Domenico Cassinin poika. Cassini laati taulukot Saturnuksen kuiden liikkeiden laskemiseksi.

## Lähteet

## Aiheesta muualla
César-François Cassini de Thury

**César-François Cassini de Thury** (1714–1784) oli ranskalainen tähtitieteilijä. Hän oli Jacques Cassinin poika. Hänestä tuli isänsä jälkeen Pariisin observatorion johtaja. Hän aloitti laajan Ranskan topografikartan valmistamisen.

## Lähteet

## Aiheesta muualla
Charles-Eugène Delaunay

**Charles-Eugène Delaunay** (1816–1872) oli ranskalainen matemaatikko ja tähtitieteilijä. Delaunaystä tuli 1870 Pariisin observatorion johtaja. Hän kehitti taivaanmekaniikkaa, erityisesti Kuun liikkeen teoriaa.

## Lähteet

## Aiheesta muualla
André Danjon

**André Louis Danjon** (1890–1967) oli ranskalainen tähtitieteilijä. Danjon kehitti uudenlaisia, erittäin tarkkoja havaintolaitteita, kuten Danjonin astrolabin.

## Lähteet

## Aiheesta muualla
Alexandru Dimitrie Xenopol

**Alexandru Dimitrie (Alexander Demetrius) Xenopol** (23. maaliskuuta 1847 Iași, Moldova – 27. helmikuuta 1920 Bukarest, Romania) oli romanialainen historiantutkija.

Xenopol opiskeli Berliinissä juridiikkaa ja historiaa. Hän oli vuodesta 1883 historian professori Iașin yliopistossa. Historiallisissa tutkimuksissaan hän keskittyi kahteen pääalaan: romanialaisten historiaan, jossa hän vastoin unkarilaisten historiantutkijoiden näkemystä pyrki korostamaan romanialaisten yhteyttä muinaisen Bysantin vallan aikaisiin roomalaisiin, sekä historian filosofiaan. Molemmilla aloilla hän sai tunnustusta. Xenopolin merkittävimpiä teoksia ovat muun muassa *Les Roumains au moyen âge* (1885); *Istoria Romînilor din Dacia Traiana* (1889–1893, myös lyhyempänä laitoksena ranskaksi: *Histoire des roumains de la Dacie trajanne*, 1890), *Les principes fondamentaux de l’histoire* (1899), *Domnia lui Cuza-Voda* (1903).

## Lähteet

## Aiheesta muualla
Yerkesin observatorio

**Yerkesin observatorio** (), Lake Geneven rannalla Williams Bayssa, Wisconsinin osavaltiossa, sijaitseva observatorio, noin 100 km Chicagosta luoteeseen. George Ellery Hale hankki raitiovaunumiljönääri Charles Yerkesiltä rahat yhden metrin linssikaukoputkeen, joka valmistui 1897 ja on edelleen lajinsa suurin.

## Lähteet

## Aiheesta muualla

* 'Today’s A Big Day': Wisconsin’s Yerkes Observatory Has New Ownership
* A Bit of History
Forest Ray Moulton

**Forest Ray Moulton** (1872–1952) oli yhdysvaltalainen tähtitieteilijä. Moultonin erikoisalaa oli taivaanmekaniikka. Yhdessä Thomas Chrowder Chamberlinin kanssa hän esitti planeettojen syntyneen Auringon ja toisen tähden kohtaamisesta.

## Lähteet

## Aiheesta muualla
Taivas sylissäni

**Taivas sylissäni** (Himlen i min famn) on Carola Häggkvistin säveltämä ja Erik Hillestadin sanoittama joululaulu. Laulu julkaistiin vuonna 1999 Carola Häggkvistin esittämänä hänen LP-levyllään *[[Jul i Betlehem]]*. Laulun suomenkielisen version on sanoittanut Pia Perkiö ja se ilmestyi Maria Laakson tulkitsemana Suomen Lähetysseuran *Taivas sylissäni* -nimisellä joululevyllä vuonna 2001. 

Laulun ovat Suomessa levyttäneet myös muun muassa Arja Koriseva, Saara Aalto, Suvi Teräsniska, Diandra ja Katri Helena. Katri Helenan vuonna 2006 levyttämän laulun sanoitus on Maija Kalaojan käsialaa.

Laulu kertoo Jeesuksen äidin Marian ajatuksista ja kysymyksistä, kun hän joutuu yllättäen keskelle mysteeriä ja tapahtumia joiden laajuudesta hän saattoi vain aavistella. Laulussa Marian ajatukset liikkuvat enkelin sanoissa, itämaan tietäjien vierailussa ja Betlehemin tähdessä. Laulu päättyy sanoihin*:* "Olet toisten kaltainen, lapsi lupauksien. Tuotko lapseni, nyt toivon maailmaan? Olet aarre sydänten, miten sinut suojelen? Helmassani kantaa itse taivastako saan?"

*Taivas sylissäni* -joululaulu on Suomessa varsin suosittu. Äänestyksessä kauneimmasta joululaulusta vuonna 2019 se sijoittui neljänneksi. Teoston mukaan se oli soitetuimpien joululaulujen listalla seitsemännellä sijalla vuonna 2016.
## Lähteet
Thomas Chrowder Chamberlin

**Thomas Chrowder Chamberlin** (1843–1928) oli yhdysvaltalainen geologi. Yhdessä Forest Ray Moultonin kanssa hän esitti aurinkokunnan syntyteorian, jonka mukaan kaksi tähteä ohitti toisensa niin läheltä, että vuorovesivoimat repivät kummastakin ainetta, joka sitten tiivistyi planeetoiksi.

## Lähteet

## Aiheesta muualla
Fakir Ipi

**Fakir Ipi** (oikealta nimeltään **Mirza Ali Khan**, k. 16. huhtikuuta 1960) oli pakistanilainen heimopäällikkö, joka johti paštuheimoja ensin brittejä ja sittemmin Pakistania vastaan Waziristanin alueella. Fakir Ipi vaati ensin brittien lähtöä Waziristanista ja Pakistanin itsenäistyttyä hän kannatti itsenäisen Paštunestanin luomista. 

## Elämäkerta
Mirza Ali Khanin syntymävuodesta annetaan eri tietoja eri lähteissä, kuten 1891 tai 1897. Mirza Ali oli taustaltaan Tori Kheli, osa Wazirien paštuheimoa. Hänen kotiseutunsa sijaitsi Pohjois-Waziristanissa tuolloin Brittiläiseen Intiaan kuuluneella Afganistanin vastaisella rajalla.

Afganistanin vastainen Durand-linja tunnettiin levottomuuksistaan. Alueen heimot tekivät ryöstöretkiä ja britit vastasivat niihin rankaisuretkillään. Keskushallinnon valtaa ei alueelle edes ulotettu, vaan sitä hallittiin paikallisten heimopäällikköjen kautta diplomatian ja lahjusten keinoin.

Maaliskuussa 1936 eräs nuori Ram Kori-niminen hindutyttö oli mennyt naimisiin erään Amir Noor-nimisen paštumiehen kanssa. Tytön äiti vetosi brittiläiseen tuomioistuimeen, sillä hänen mukaansa nyt islamiin kääntynyt tyttö oli siepattu. Amir Noor sai vankeustuomion ja tyttö palautettiin vanhemmilleen. Paikalliset heimot katsoivat islamiin kääntyneen tytön palauttamisen hinduperheeseen olleen suuren vääryyden. 14. huhtikuuta 1936 kokoontunut džerga päätti julistaa jihadin brittejä vastaan. Džerga kutsui koolle sotajoukon eli laškarin, jonka johtoon Fakir Ipi asetettiin. Fakir Ipi vaati tytön palauttamista muslimeille, brittien lähtöä Waziristanista ja kaikkien pidätettyjen heimon jäsenten vapauttamista.

Britit vastasivat lähettämällä alueelle omia sotajoukkojaan. Fakir Ipi vetäytyi syrjäisen Gorwekhtin luolille, joista hän johti sotaansa brittejä vastaan yrittäen nostattaa muita heimoja brittejä vastaan. Liike ei kuitenkaan juurikaan kasvanut. Toisen maailmansodan aikana saksalaiset ja italialaiset yrittivät luoda yhteyksiä Fakir Ipiin, jolle toimitettiin rahaa ja aseita. Tarkoituksena oli sitoa brittijoukkoja alueelle, joita näin estettäisiin siirtymästä muille rintamille. Maailmansodan jälkeen brittivalta Intian niemimaalla päättyi. Pakistan ja Intia itsenäistyivät vuonna 1947 Intian jaon yhteydessä. Fakir Ipi ei tunnustanut uutta Pakistanin valtiota. Sen sijaan hänestä tuli Paštunestanin kannattaja. 21. kesäkuuta 1947 pidettiin džerga, jossa annettiin tuki itsenäiselle Paštunestanille. Toinen džerga Gurwekissa 29. toukokuuta 1949 hyväksyi Fakir Ipin julistuksen Paštunestanin itsenäisyydestä.Fakir ipi sai tukea toimintaansa ulkomailta. Ajatusta tuki esimerkiksi Afganistan ja Intian Jawaharlal Nehru. Pakistan vastasi sotatoimin. Pakistanin ilmavoimat tekivät iskuja Fakir Ipin tukialuetta vastaan.

Fakir Ipi ei koskaan luopunut sodastaan. Hän kuoli sairauteen 16. huhtikuuta 1960. Sittemmin paštut ovat muistaneet hänet vastarinnan symbolina.

## Lähteet
James Edward Keeler

**James Edward Keeler** (10. syyskuuta 1857–12. elokuuta 1900) oli yhdysvaltalainen tähtitieteilijä. Saturnuksen renkaiden spektrin avulla Keeler osoitti 1895, etteivät renkaat pyöri jäykän kappaleen tavoin, ja vahvisti näin James Maxwellin jo aikaisemmin esittämän teoreettisen ennusteen.

## Lähteet

## Aiheesta muualla
Grote Reber

**Grote Reber** (1911–2002) oli yhdysvaltalainen insinööri ja radioamatööri. 1937 Reber valmisti ensimmäisen suunnattavan radioteleskoopin ja löysi ensimmäiset radiolähteet.

Tähtitieteilijä Liisi Oterman vuonna 1942 löytämä pikkuplaneetta 6886 Grote on nimetty Reberin mukaan.

## Lähteet

## Aiheesta muualla
Luettelo Kainuun kulttuuriympäristökohteista

Tähän artikkeliin on koottu Kainuun maakunnassa sijaitsevia kulttuuriympäristökohteita ja kulttuurimaisemia. 

## Hyrynsalmi

## Kajaani

## Kuhmo

## Paltamo

## Puolanka

## Ristijärvi

## Sotkamo

## Suomussalmi

## Lähteet
Ymer (lehti)

**Ymer** on ruotsalainen maantieteellinen vuosikirja, aiemmin aikakauslehti, jota on vuodesta 1881 Tukholmassa julkaissut Svenska sällskapet för antropologi och geografi.

## Lähteet

## Aiheesta muualla
* Ymer, artikkeli, Nordisk familjebok 33. 1922 
* Ymer, digitoituja vuosikertoja, Runeberg.org
Anil Kumble

**Anil Kumble** (; s. 17. lokakuuta 1970 Bangalore) on intialainen kriketinpelaaja, pelipaikaltaan syöttäjä. Hän pelasi Intian krikettimaajoukkueessa vuosina 1990–2008.

Kumble on eniten vastustajan lyöjiä polttanut intialaispelaaja sekä viisipäiväisissä test-otteluissa että yhden päivän maaotteluissa. Pelaamissaan 132 test-ottelussa hän poltti vastustajan lyöjän 619 kertaa. Hänen edellään kaikkien aikojen tilastossa ovat vain Muttiah Muralitharan ja Shane Warne. Pelaamissaan 271 yhden päivän maaottelussa paloja syntyi 337. Hän löi test-otteluissa 2&nbsp;506 juoksua ja yhden päivän maaotteluissa 938.

Kumble edusti Karnatakaa, Northamptonshireä, Leicershireä, Surreyta ja Royal Challengers Bangalorea.

## Lähteet
Vesipuut

**Vesipuut** (*Kirkia*) on vesipuukasvien (Kirkiaceae) heimoon kuuluva pieni kasvisuku ja heimonsa ainoa suku. Sukuun kuuluu ainakin viisi lajia tai mahdollisesti muutama enemmän.

## Lajeja
* *[[Valkovesipuu|Kirkia acuminata]]* – valkovesipuu
* *[[Kirkia dewinteri]]*
* *[[Kirkia leandrii]]*
* *[[Kirkia tenuifolia]]*
* *[[Kirkia wilmsii]]*

## Lähteet

## Aiheesta muualla
* Laji.fi: Vesipuut (''Kirkia'')
* iNaturalist: Suku ''Kirkia''
* Global Biodiversity Information Facility (GBIF): ''Kirkia''
Haruka Watanabe

**Haruka Watanabe** (; s. 13. joulukuuta 1972 Ashikaga, Tochigi, Japani) on japanilainen maalivahtina pelannut jääkiekkoilija. Hän edusti Japanin naisten jääkiekkomaajoukkuetta olympialaisten naisten jääkiekkoturnauksessa 1998 Naganossa pelaten kolme ottelua päästettyjen maalien ottelukeskiarvolla 12.15.

## Lähteet
Academic Ranking of World Universities

**Academic Ranking of World Universities** (ARWU) on Kiinan Shanghaista peräisin oleva tuhannen (alkujaan 500) huippuyliopiston listaus. Sitä on julkaistu vuosittain vuodesta 2003 lähtien. ARWU-ranking kehitettiin Shanghain Jiao Tong -yliopistossa kiinalaisten poliittisen ja koulutushallinnon päättäjien apuvälineeksi Kiinan korkeakoulujen vertailemiseksi läntisiin akateemisiin opinahjoihin. Vuodesta 2009 listaa on julkaissut yksityinen konsulttiyritys (ShanghaiRanking Consultancy).

## Suomalaiset yliopistot ARWU-rankingissa
Vuonna 2007 suomalaisyliopistoista listalle pääsi viisi. Helsingin yliopisto nousi tuolloin pykälän sijalle 73, Turun yliopisto putosi kolmensadan joukosta, Oulun yliopisto nousi neljänsadan joukkoon ja TKK sekä Jyväskylän yliopisto pysyttelivät viidensadan joukossa.

Vuonna 2012 Helsingin yliopisto oli listan sijalla 73, Oulun yliopisto ja Turun yliopisto sijoilla 301–400, Itä-Suomen yliopisto ja Jyväskylän yliopisto sijoilla 401–500.

Vuonna 2020 tuhat yliopistoa kattavalla ARWU-listalla oli kahdeksan suomalaista yliopistoa. Helsingin yliopisto oli sijalla 74, Turun yliopisto sijaluokassa 301–400, Aalto-yliopisto 401–500, Itä-Suomen, Oulun ja Tampereen yliopistot sijaluokassa 501–600, Jyväskylän yliopisto 701–800 ja Lappeenrannan–Lahden teknillinen yliopisto sijaluokassa 901–1000.

## Kritiikki

Shanghain listan metodologiaa on kritisoitu ylipainotuksesta Nobel-palkintoihin ja teknisiin tieteisiin, millä aloilla korkeat lukemat siteerausindeksissä ovat muita yleisempiä. Lisäksi mittarina ovat englanninkieliset julkaisut, joissa amerikkalaisilla, briteillä ja australialaisilla on ollut kielietua. 

Shanghain listan laatijat ovat myöntäneet mittarien vääristyneen siten, että yliopiston ikä nostaa ja painottuminen humanistisiin tieteisiin tai yhteiskuntatieteisiin laskee sijoitusta.

Korkeakoulututkijoiden kansainvälinen tutkimusyhteisö on hyvin yksimielinen siitä, että ranking-listat ovat haitallisia korkeakoulujärjestelmien kehittämiselle. Haitallisuus johtuu siitä, että huomio keskittyy vain statukseltaan parhaimpien menestykseen, ja heikompien kehittämisestä ei kiinnostuta, vaikka ne muodostavat enemmistön.

## Arviointiperusteet

**Koulutuksen laatu:** 

*Entisten opiskelijoiden voittamat Nobel-palkinnot ja Fieldsin mitalit. Painotus 10&nbsp;%

**Henkilökunnan laatu:** 
*Henkilökunnan voittamat Nobel-palkinnot ja Fieldsin mitalit. Painotus 20&nbsp;%
*Siteeratuimmat tutkijat 21 laajasta aihealueesta. Painotus 20&nbsp;%
 
**Tutkimuksen laatu:** 
*Nature ja Science -lehdissä julkaistut artikkelit (ei koske humanistisia tai yhteiskuntatieteellisiä korkeakouluja, joiden muut painotukset nousevat). Painotus 20&nbsp;%
*Artikkelit laajennetussa tiedesitaatti-indeksissä (Science Citation Index-expanded) tai sosiaalitieteiden sitaatti-indeksissä (Social Science Citation Index). Painotus 20&nbsp;%

**Oppilaitoksen koko:** 
*Akateeminen menestys suhteessa laitoksen kokoon. Painotus 10&nbsp;%

## Lähteet

## Aiheesta muualla
* 2024 Academic Ranking of World Universities (ARWU 2024)  (shanghairanking.com)
Harold Lester Johnson

**Harold Lester Johnson** (1921–1980) oli yhdysvaltalainen tähtitieteilijä. Johnson kehitti 1950-luvun alussa William Wilson Morganin kanssa fotometriassa käytettävän standardoidun UBV-järjestelmän.

## Lähteet
Virantanaz

**Virantanaz** on vepsäläisten kansalliseepos. Teoksen on kirjoittanut vepsäläinen Nina Zaitseva. Eepoksen pohjana hän on käyttänyt vepsäläisiä myyttejä, balladeja, itkuvirsiä ja muuta kansanperinnettä. Teos ja siitä lapsille suunnattu laitos julkaistiin Soutjärven Vepsän museossa järjestetyssä tilaisuudessa 19. elokuuta 2012. Lapsille suunnatun teoksen on kuvittanut Irina Sotnikova. Teoksen on kustantanut Juminkeko-säätiö. Se on myös käännetty vepsän sukukielille suomeksi ja viroksi. Suomennoksen on tehnyt Markku Nieminen, vironnoksen Jaan Õispuu. Lisäksi teos on käännetty venäjäksi  ja ranskaksi.

## Lähteet
Axel Arrhenius

**Johan Axel Israel Arrhenius** (14. marraskuuta 1858 Hämeenlinna – 15. lokakuuta 1950 Tukholma ) oli suomalainen biologian opettaja ja kasvitieteilijä. 

Axel Arrheniuksen vanhemmat olivat lyseonrehtori, professori Carl Jacob Arrhenius ja Elise Sucksdorff. Hän pääsi ylioppilaaksi 1877 Turun lyseosta ja valmistui Helsingin yliopistosta filosofian kandidaatiksi ja maisteriksi 1882.

Arrhenius oli Nya svenska läroverketissa opettajana vuodesta 1889 alkaen ja rehtorina 1895-1903. Hän toimi biologian opettajana Lundsbergissa, Värmlandissa ja Tukholmassa 1903-1924 sekä botanistina Oslossa. Arrhenius julkaisi tutkimuksia Suomen ja Skandinavian kasvistosta ja häntä pidettiin erityisesti pajujen (Salix) asiantuntijana.

Axel Arrhenius oli naimisissa vuodesta 1891 Hildegard Ottilia Ulrika Norrbomin ja avioeron jälkeen hän meni naimisiin Thora Dock Olsenin kanssa. 

## Julkaisuja
* *[[Carl Linnaeus]]: minnestal*. Lundsbergs skola, Kristinehamn 1907

## Lähteet
Rakkomarjat

**Rakkomarjat** (*Hernandia*) on rakkomarjakasvien (Hernandiaceae) heimoon kuuluva kasvisuku. Sukuun kuuluu noin 15–30 lajia.

## Lajeja
* *[[Hernandia albiflora]]*
* *[[Hernandia didymantha]]*
* *[[Hernandia drakeana]]*
* *[[Hernandia guianensis]]*
* *[[Hernandia lychnifera]]*
* *[[Hernandia mascarenensis]]*
* *[[Hernandia moerenhoutiana]]*
* *[[Hernandia nymphaeifolia]]*
* *[[Hernandia olivacea]]*
* *[[karibianrakkomarja|Hernandia sonora]]* – karibianrakkomarja
* *[[Hernandia stenura]]*
* *[[Hernandia stokesii]]*
* *[[Hernandia temarii]]*
* *[[Hernandia wendtii]]*

## Lähteet

## Aiheesta muualla
* Laji.fi: Rakkomarjat (''Hernandia'')
Kemi City FC

**Kemi City FC** oli vuonna 2019 perustettu kemiläinen jalkapalloseura. Se pelasi kotiottelunsa Sauvosaaren urheilupuistossa. Seuran tunnusvärit olivat valkoinen ja sininen. 

Kemi City FC perustettiin talvella 2019 konkurssiin ajautuneen PS Kemi Oy:n raunioille. Seura pelasi ensimmäisen kauden 2019 Kolmosta ja nousi kaudeksi 2020 Kakkoseen. Kemi City FC putosi Kakkosesta kauden 2021 päätteeksi ja samalla seura meni konkurssiin.

Kemin Palloseura toimi Kemi City FC:n junioriorganisaationa.

## Historia

PS Kemin konkurssin myötä kemiläistä jalkapalloilua jatkettiin Kolmosessa. Uusi seura Kermi City FC perustajina olivat samat tahot, jotka olivat mukana PS Kemin toiminnassa. Uuden seuran osaomistajaksi tuli brittiläinen urheilumarkkinointiyhtiö Redstrike 40 prosentin omistusosuudella. Näin puheenjohtajana ja joukkueen valmentajana olivat englantilaiset. Heistä tunnetuin oli aiemmin PS Kemiä valmentanut Tommy Taylor.

Kemi City FC aloitti toimintansa PS Kemi Akatemian paikalla Pohjois-Suomen Kolmosessa kaudella 2019. Seura päätti kautensa lohkon voittajana nousten Kakkoseen kaudeksi 2020, jossa se sijoittui kahdeksanneksi. Kaudella 2021 Kemi City FC jäi lohkonsa viimeiseksi Kakkosessa ja putosi sarjasta.

## Stadion

Kemi City FC pelaa pelinsa Sauvosaaren urheilupuiston takakentällä, jota on Kemin kaupungin toimesta kehitetty PS Kemi Kingsin Ykkösen ja Veikkausliiga-aikana eli vuosina 2015-2018. Katsomon kokonaiskapasiteetti on 4&nbsp;500 katsojaa. Vuonna 2017 pääkatsomossa oli vuonna 1&nbsp;100 ja vastakkaisessa aurinkokatsomossa 780 kuppipenkillistä paikkaa. Toisessa päädyssä oli pieni istumakatsomo ja murskepintainen seisomakatsomo. Kentän reunalla oli myös VIP-tilat ja kuuluttamo. Stadion oli valaisematon.

PS Kemin ensimmäisellä Veikkausliiga-kaudella 2016 takakentälle valmistui uusi katettu katsomo, jossa on kuppi-istuimet 1&nbsp;100 hengelle. Lisäksi vastapäiseen, merenpuoleiseen katsomoon kiinnitettiin noin tuhat kuppi-istuinta.

### PS Kemin puheenjohtajat

*Mark Tivey (2019)
*Juha Pasoja (2019)

## Pelaajat ja valmentajat

### Valmentajat

* Joukkueenjohtaja: 
* Valmentaja: Jari Åhman
* Apuvalmentaja: Mikko Vilmunen

### Entiset päävalmentajat

* Dean Sibson (2019)
* Tommy Taylor (2019)

## Sarjasijoitukset

## Lähteet

## Aiheesta muualla
* Kemi City FCn virallinen sivusto
Philip Childs Keenan

**Philip Childs Keenan** (1908–2000) oli yhdysvaltalainen tähtitieteilijä. Keenan on julkaissut suuren määrän artikkeleita tähtien spektroskopiasta. Parhaiten Keenan tunnetaan hänen yhdessä William Wilson Morganin ja Edith Kellmanin kanssa julkaisemastaan Yerkesin spektriluokittelusta.

## Lähteet
Verner Toivonen

**Verner Toivonen** (7. kesäkuuta 1908 Lahti – 19. helmikuuta 2004 Lahti) oli suomalainen kestävyysjuoksija.

Toivonen sijoittui 3 000 metrin estejuoksussa yhdeksänneksi Los Angelesin olympialaisissa 1932. Hän edusti Suomea kolmessa maaottelussa, lajeinaan 5 000 metrin ja 10 000 metrin juoksu.

SM-kisoissa Toivonen saavutti estejuoksussa kultaa vuosina 1933 ja 1935 ja hopeaa 1930, 1931 ja 1934 sekä 5 000 metrillä hopeaa 1933. Maastojuoksun SM-kilpailuissa hän voitti pitkällä matkalla kultaa vuosina 1933, 1934 ja 1935 ja hopeaa1932. Pitkän matkan joukkuekilpailun kultaa hän voitti Lahden Urheilijoiden joukkueessa vuosina 1932–1935. Viestijuoksun SM-kilpailussa hän oli hopealla 4 × 1 500 metrin viestissä vuonna 1928.

Toivosen ennätys estejuoksussa oli 9.14,2 ja 5 000 metrillä 14.41,6, molemmat vuodelta 1933. Vuoden 1935 estejuoksun maailmantilastossa hän oli ykkösenä.

Toivonen edusti urallaan Lahden Urheilijoita, Ruskealan Kisaa ja Sortavalan Viritystä.

## Lähteet
Pentti Soutkari

**Pentti Juhani Soutkari** (4. joulukuuta 1932 Helsinki – 26. joulukuuta 2021 Heinola) oli suomalainen kielentutkija ja lehtori, joka on vaikuttanut pääasiassa Ruotsissa Lundin yliopiston suomalais-ugrilaisten kielten laitoksella.

Soutkari on tutkinut suomen kielen murteita ja erityisesti Värmlandin suomalaisten sekä Pohjois-Norjan kveenien murteita. Soutkari on julkaissut myös bibliografioita ja elämäkertaesityksiä virolaisesta kielitieteilijästä Julius Mägistestä.

Soutkari jäi eläkkeelle Lundin yliopistosta 1990–luvun lopulla ja ryhtyi laatimaan Heinolan murrekirjaa. Pro Finlandia–mitalien 1982 jaon yhteydessä Soutkarille myönnettiin I luokan ritarimerkki.

Pentti Soutkarin poika on muusikko ja runoilija Martti Soutkari (s. 1958).

## Julkaisuja
* *Julius Mägisten julkaisut vuosina 1922–1960: Veröffentlichungen von Julius Mägiste 1922–1960. Helsinki 1961
* *Näytteitä Suomen murteista*; kirj. [[Pertti Virtaranta]] ja Pentti Soutkari. Tietolipas 34. Suomalaisen Kirjallisuuden Seura, Helsinki 1964
* *Ikaalisten murretta*. Kotimaisten kielten tutkimuskeskuksen julkaisuja 32. Helsinki 1985
* *Vermlannin murretta*. Kotimaisten kielten tutkimuskeskuksen julkaisuja 109. Edita, Helsinki 1999

== Toimituksia ==
* *Suomalainen murrelukemisto*; toim. [[Veikko Ruoppila]] ja Pentti Soutkari. Suomalaisen Kirjallisuuden Seuran toimituksia 261. Helsinki 1959, 2. painos 1968
* *Castrenianum: the centre of research into Finnish and its related languages''; toimituskunta Pertti Virtaranta, Terho Itkonen ja Pentti Soutkari. Suomalais-ugrilainen seura, Helsinki 1965

## Lähteet
Hasso

**Hasso** tarkoittaa seuraavia henkilöitä:

## Etunimi
* Hasso Krull (s. 1964), virolainen runoilija
* Hasso von Manteuffel (1897–1978), saksalainen panssarikenraali ja poliitikko

## Sukunimi
* Anatol Hasso (1917–2001), suomalainen jalkapalloilija
* Harry Hasso (1904–1984), ruotsalainen elokuvaohjaaja, elokuvaaja ja näyttelijä
Arthur Young

**Arthur Young** (1741–1820) oli englantilainen maanviljelijä ja talouskirjailija. Tutustuakseen maatalouteen Young matkusteli laajalti Britanniassa, Irlannissa, Ranskassa, Espanjassa ja Italiassa. Näillä matkoilla tekemänsä havainnot hän julkaisi 1768–1770 kirjoina, joita käännettiin useille kielille. Kirjoista saa käsityksen siitä, mikä oli maatalouden tila suuressa osassa Eurooppaa vähän ennen Ranskan vallankumousta.

Teoksilla *Farmer’s letters to the people of England* (1768) ja *Farmer’s calendar* (1772) hän levitti ajatuksiaan laajalti. *Tour in Ireland* (1780) kuvaa Irlannin tilannetta eri näkökulmista. Arvokkaimpia ovat hänen kuvauksensa *A six months tour through the north of England* (1768) ja *Travels during the years 1787, 1788 and 1789, undertaken more particularly with a view of ascertaining the cultivation, wealth, resources and national prosperity of the kingdom of France* (1792), jossa hän kuvaa vuosina 1787–1789 matkaansa Ranskassa, pääasiassa ratsain. Hän tarkkaili maanviljelyksen tilaa sekä poliittisia ja yhteiskunnallisia asioita ennen vallankumouksen puhkeamista. Youngin teoreettis-taloudellinen pääteos on *Political arithmetic* (1774).

Young julkaisi vuodesta 1784 maatalousalan lehteä *Annals of agriculture*. Hän vaikutti erityisesti apilan ja juurikkaiden viljelyn aloittamiseen sekä  yhteismaiden jakamiseen yksityismaiksi.

## Lähteet

## Aiheesta muualla
Lamminpää (täsmennyssivu)

**Lamminpää** voi tarkoittaa seuraavia:

* Lamminpää, Tampereen kaupunginosa

## Sukunimi

* Anja Lamminpää (1931–2025), suomalainen koripalloilija
* Lauri Lamminpää (1919–2003), suomalainen sotakirjailija
Toivi

**Toivi** on suomalainen etunimi, joka on annettu tammikuuhun 2025 mennessä alle 74 miehelle ja alle 126 naiselle.

## Tunnettuja Toiveja

### Miehiä
* Toivi Kokkola (1912–1973), kilpapyöräilijä

### Naisia
* Toivi Väre, o.s. *Suomela* (1923–1992), kirjailija

## Lähteet
Sigyn Alenius

**Sigyn Emilie Alenius-Christensen** (15. heinäkuuta 1912 Pietari – 8. kesäkuuta 1992 Kööpenhamina) oli suomalainen Tanskassa asunut toimittaja ja ulkomaankirjeenvaihtaja.

Alenius oli Hufvudstadsbladet-lehden palveluksessa vuodesta 1934 lähtien ja hänestä tuli lehden Kööpenhaminan kirjeenvaihtaja 1950. Alenius toimi myös Yleisradion kirjeenvaihtajana Kööpenhaminassa 1953–1990 ja hän kirjoitti lisäksi Suomen tapahtumista tanskalaisiin lehtiin. Alenius kirjoitti myös Uuteen Suomeen ja Aamulehteen sekä laati kolumneja Astra-aikakauslehteen.

## Julkaisuja
* *Finland efter vapenstilleståndet 1944: en kort översikt*. Söderström, Helsingfors 1947, ilmestyi englanniksi nimellä *Finland between the armistice and the peace*. Söderström, Helsingfors 1947

## Lähteet

## Aiheesta muualla
* Sigyn Alenius : Tanskan olutlakon seuraukset, Alkoholipolitiikka 5/1965, Julkari sosiaali- ja terveysministeriön hallinnonalan avoin julkaisuarkisto
Germaniumtetrakloridi

**Germaniumtetrakloridi** (GeCl4) on germaniumin ja kloorin muodostama epäorgaaninen molekyyliyhdiste. Yhdistettä käytetään germaniumin, muiden germaniumyhdisteiden ja optisten kuitujen valmistuksessa.

## Ominaisuudet
Huoneenlämpötilassa germaniumtetrakloridi on väritöntä nestettä. Se reagoi veden kanssa hydrolysoituen germaniumdioksidiksi ja välivaiheina muodostuu germaniumkloridioksideja. Yhdiste liukenee moniin orgaanisiin liuottimiin esimerkiksi etanoliin, dietyylieetteriin, asetoniin, bentseeniin ja tetrakloorimetaaniin. Emäksisissä olosuhteissa se voi reagoida alkoholien kanssa. Germaniumtetrakloridi on Lewis-happo ja muodostaa useita kompleksiyhdisteitä esimerkiksi heksaklorogermanaatti-ionin ([GeCl6]2-). Germaniumtetrakloridi voidaan pelkistää germaniumin avulla germaniumdikloridiksi ja litiumalumiinihydridillä germaaniksi.

## Valmistus ja käyttö
Germaniumtetrakloridia valmistetaan germaniumin ja kloorin välisellä reaktiolla tai yleisemmin germaniumdioksidin ja vetykloridin välisellä reaktiolla.
:Ge + 2 Cl2 → GeCl4
:GeO2 + 4 HCl → GeCl4 + 2 H2O

Germaniumtetrakloridia voidaan käyttää puhtaan germaniumin valmistuksessa. Lisäksi siitä valmistetaan useita germaniumyhdisteitä, esimerkiksi organogermaniumyhdisteitä, ja germaniumoksidipohjaisia optisia kuituja.

## Lähteet